A társasági adókedvezmények területi eloszlásának vizsgálata a 2014-17-es időszakban
Dolgozatom témájaként azért választottam a társasági adókedvezmények területi eloszlását, mert gyermekkorom óta szeretem a futballt, különösképpen a magyar futballt. Tudományos kutatásom egyik célja az, hogy szeretném bemutatni és megvizsgálni a Társasági adókedvezmények rendszerét. Az egyetemi tanulmányaim mellett újságíróként is dolgozom a világ legnagyobb online futballal foglalkozó cégénél, így mindenféleképpen szerettem volna olyan témába belemélyedni, ami nem áll távol a labdajátéktól. Fontosnak tartom azt is, hogy az emberek nyíltan és átgondolva hozzanak döntéseket azokról a dolgokról, amik érdeklik őket. Az elmúlt években sok stadion épült, vagy felújításra kerül/került a Nemzeti Bajnokság első- és másodosztályában szereplő kluboknál. Ezáltal a médiában is egyre inkább helyet kapott a stadionépítési láz. Sok embert foglalkoztat így a kérdés, hogy miből is épültek és szépültek ezek a létesítmények a nemzetközi futballszíntéren szegénynek mondható Magyarországon. Dolgozatomban azt szeretném elérni, hogy az elolvasást követően megfelelő mértékben és minőségben tudja értékelni az olvasó a társasági adókedvezmények rendszerét és azok területi eloszlását.
Networked Digital Library of Theses and Dissertations